Elva har utspring ved Skammevarden i Rjuven, som en liten navnløs bekk som renner mot sør til Skammevatnet. Derfra renner elva, som her kalles Ussåne, videre ned til Urdeviksvatnet og Botnsvatnet, som ligger på nesten samme høyde, kun adskilt med en kort elvestubb kalt Snorrevadi. Fra sørenden av Botnsvatnet starter selve Juvassåna. Den renner gjennom Gjuvvatnet, som elva har navn etter, og munner ut lengst nord i Rosskreppfjorden. Mellom Gjuvvatnet og Rosskreppfjorden danner elva grensen mellom Aust- og Vest-Agder.